***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 27-37/2018.

***Jegyzőkönyv***

***Készült***: Pápakovácsi Község Önkormányzat képviselő-testülete 2018. december 4-én 18.00 órakor megtartott nyilvános testületi ülésről.

***Az ülés helye: Közösségi ház***

Pápakovácsi Fő utca 3.

***Jelen vannak***: Burghardt Ferenc polgármester

Takács László alpolgármester

Orbán Gábor képviselő

Nagy Szabolcs képviselő (4 fő)

Tanácskozási joggal részt vett: Kissné Szántó Mária jegyző

(jelenléti iv jkv. 1.melléklete)

**Burghardt Ferenc polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását:

**Napirend**

1. Az önkormányzat 2019. évi belső ellenőrzési terve
2. Együttműködési megállapodás Pápakovácsi Német Nemzetiségi Önkormányzattal

A képviselők a javaslattal egyhangúlag egyetértettek, más napirendre javaslat nem volt.

(meghivó jkv. 2. melléklete)

**Napirend tárgyalása:**

**2.) Az Önkormányzat 2019. évi belső ellenőrzési terve**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghivóval együtt kézhez kapták (jkv. 3. melléklete) Kérte a hozzászólásokat, javasolta a terv elfogadását.

A képviselők a javaslattal egyetértettek.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül a következő határozatot hozta:

**75/2018. (XII.4.) KT határozata**

Pápakovácsi községi Önkormányzat képviselő-testülete az önkormányzat 2019. évi belső ellenőrzési tervét az előterjesztés szerint elfogadja.

Felkéri a képviselő-testület a polgármestert, hogy a döntésről a Pápakörnyéki Önkormányzatok Feladatellátó Társulását értesítse.

**Felelős:** polgármester

**Határidő:** azonnal

**2.)Együttműködési megállapodás Pápakovácsi Német Nemzetiségi Önkormányzattal**

**Előadó: Burghardt Ferenc polgármester**

**Burghardt Ferenc** **polgármeste**r szóbeli előterjesztésben javasolta a képviselőknek, hogy a 2018. december 23-án a római katolikus templomban tartandó karácsonyi koncertet a Pápakovácsi Német Nemzetiségi Önkormányzattal közösen szervezzék, erre kössenek együttműködési megállapodást. Ismertette a megállapodás tartalmát.

A képviselők a javaslatot támogatták.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül –az alábbi határozatot hozta:

**76/2018. (XII.4.) KT határozat**

Pápakovácsi Önkormányzat Képviselő-testülete a 2018. december 23-án Pápakovácsi római katolikus templomban tartandó karácsonyi koncertet a Pápakovácsi Német Nemzetiségi Önkormányzattal közösen szervezi, erre együttműködési megállapodást kötnek.

A képviselő-testület felhatalmazza a polgármester a megállapodás aláírására.

**Felelős:** polgármester

**Határidő:** 2018. december 23.

Több napirend, hozzászólás nem volt, a polgármester a képviselő-testület nyilvános ülését 18.15 órakor bezárta.

***k.m.f.***

Burghardt Ferenc Kissné Szántó Mária

polgármester jegyző